Zheng Shiqi ledet så Anhui-klikken til 1925, da ledelsen etter avtale med Duan ble overført til Fengtians Zhang Zongchang. Etter Beijingkuppet hentet Feng Yuxiang og Zhang Zuolin frem Duan som leder av en provisorisk regjering. Ettersom han ikke hadde noen vesentlig militærmakt i ryggen, spilte han og hans få gjenværende støttespillere Feng og Zhang ut mot hverandre. Men de fjernet ham så fra makten, og hans siste tilhengere sluttet seg til Fengtian-klikken.